Ditiro tsa kgwebo tse di neng di dirwa kwa boemakepeng e ka tswa e le tsone tse di neng tsa dira gore moaposetoloi Paulo a dire tiro ya go dira megope kwa Korintha. (Ditiro 18:1-3) Buka ya In the Steps of St. Paul ya re: “Fa mariga a atamela, badiri ba megope ba kwa Korintha ba gape e neng e le badiri ba diseile ba ne ba nna le tiro e ntsi e e fetang e ba neng ba ka kgona go e dira. E re ka maemakepe a ne a tletse ka dikepe tse di neng di letetse gore mariga a fete mme di baakanngwe go bo go tsenngwe dilo tse di tlhokegang, bagwebi ba dikepe kwa Lekeuma le Kenkerea ba tshwanetse ba bo ba ne ba na le tiro e ntsi e ba neng ba ka e naya mongwe le mongwe yo o neng a kgona go roka diseile.”